**PRIJAVA IN ODJAVA OBROKOV PREHRANE**

Obroki se prijavljajo in odjavljajo **samo v tajništvo**, in sicer lahko izbirate med naslednjimi možnostmi:

• pošljete SMS sporočilo na tel. št.: **065 554 201**

V SMS sporočilu napišete: priimek in ime otroka, razred, datum za odjavo in kateri obrok odjavljate - zajtrk, malica, kosilo, popoldanska malica.

(Primer: Za ime in priimek otroka, razred\_1.A\_, odjavljamo Z , M, K, PM, za 15. 9. 2020 ali npr. več dni 15.–19. 9. 2020)

• pošljete e-mail sporočilo na**:** **prehrana.smarje@ossmarje.si**

• pokličete na tel. št.: **065 554 201**

**OBČASNE ODJAVE OBROKOV**

**Kosilo je možno odjaviti tudi za tekoči dan, do 8:30 ure, malico in ostale obroke pa je potrebno odjaviti vsaj dan pred odsotnostjo učenca, do 8.30 ure.** Pravočasno sporočanje odjav in prijav obrokov je pomembno zaradi organizacije prehrane in naročanja živil v kuhinji.

Tudi starši, ki imajo v celoti **subvencionirano malico in/ali kosilo**, morajo pravočasno odjavljati obroke, sicer plačajo polno ceno!

**STALNE ODJAVE/PRIJAVE OBROKOV**

V primeru **spremembe obrokov oz. stalne** **odjave** (**ali prijave**) obrokov, je potrebno

**ponovno izpolniti prijavnico na prehrano** (obrazec je na spletni strani šole) **in original dostaviti v tajništvo.** Sprememba bo pričela veljati naslednji dan, po prejemu dokumenta.

**DIETNA PREHRANA**

**Glede dietne prehrane velja samo pisno odrejena dieta osebnega zdravnika.** Pisno obvestilo bomo predali vodji prehrane, ge. Marčič Zdenki ter vodji kuhinje.

**Cene obrokov so objavljene na spletni strani šole. Na dan 1.9.2020: malica 0,80 EUR, kosilo 2,80 EUR (velja od 1. do 9. razreda), zajtrk 0,40 EUR, popoldanska malica 0,40 EUR (samo za 1.-5.r razred).** Cene se bodo spremenile s 1.10.2020. Cenik bo objavljen na spletni strani šole.

**SUBVENCIONIRANJE ŠOLSKE PREHRANE**

Šolsko prehrano urejata [Zakon o šolski prehrani](http://pisrs.si/Pis.web/pregledPredpisa?id=ZAKO6564) ter [Zakon o uveljavljanju pravic iz javnih sredstev](http://www.pisrs.si/Pis.web/pregledPredpisa?id=ZAKO4780). **Subvencija v višini cene malice** pripada učencem, ki se redno izobražujejo, **so prijavljeni na malico (izpolnjen obrazec!)** inpri katerih povprečni mesečni dohodek na osebo v družini, ugotovljen v odločbi o otroškem dodatku ali državni štipendiji povezane osebe, ne presega 563,60 evrov.

**Subvencija v višini cene kosila** pripada učencem, ki se redno šolajo, **so prijavljeni na kosilo (izpolnjen obrazec!)** in pri katerih povprečni mesečni dohodek na osebo v družini, ugotovljen v odločbi o otroškem dodatku ali državni štipendiji povezane osebe, ne presega 382,82 evrov.

Pogoj, da lahko obračunamo subvencijo**,** je prijava na šolsko prehrano (**izpolnjen obrazec »Prijava na šolsko prehrano«**) in **veljavna odločba CSD za otroški dodatek** (na dan 1. 9. 2020). Preverite, ali imate veljavne odločbe in tudi datum, do kdaj odločbe veljajo, da boste lahko pravočasno vložili zahtevek (preden vam odločba poteče).

**Obrni list**

**TRAJNIKI in E-RAČUNI**

Starši bodite ekološki in preidite **na prejemanje brezpapirnih e-računov**. S tem boste zagotovili varnejše, hitrejše, enostavnejše, preglednejše in bolj ekološko plačevanje svojih obveznosti. Prehod na e-račun je enostaven in brezplačen.

Starši, ki bi želeli plačevati preko trajnika ali e-računa, dobijo obrazec na spletni strani šole.

Na spletni strani dobite tudi ostale obrazce za prehrano.

**PLAČEVANJE PREKO E-RAČUNA V SPLETNO BANKO**

E-račun vas bo čakal v vaši spletni banki. Prijavo lahko opravite preko vloge (Obrazec je na spletni strani šole, izpolnite, podpišite in dostavite v tajništvo) ali preko vaše izbrane spletne banke v rubriki E-računi. OŠ Šmarje pri Kopru je uradno registriran izdajatelj e-računov.

Kako si uredim e-račun? Zelo enostavno: na spletni strani šole natisnete obrazec, izpolnite, podpišete in pošljete v tajništvo. Mi vpišemo podatke v e-banko. Vi boste prejeli položnico v e-banko (ne boste več prejemali papirnatih položnic). Prednost e-računa je možnost spremembe datuma plačila (glede na stanje sredstev na računu).

**PREJEM E-RAČUNA Z DIREKTNO BREMENITVIJO SEPA DB (TRAJNIK)**

Kako si uredim trajnik? Zelo enostavno: na spletni strani šole natisnete obrazec, izpolnite in podpišete in pošljete v tajništvo. Mi vpišemo podatke za banko. Vi boste prejeli položnico, bremenitev je na delovni dan večinoma 20. v mesecu. Bremenitev bo potekala preko vašega TRR.

Tudi pri trajniku lahko izpolnite obrazec za sprejemanje e-računa na vaš naslov elektronske pošte (se izognemo papirnati položnici).

Obe možnosti sta boljši kot plačevanje na pošti ali banki, saj je provizija manjša.

Starše ponovno opozarjamo in prosimo, **da pravočasno poravnajo obveznosti do šole**. Za neplačane terjatve bomo poslali en opomin, v kolikor ne bodo terjatve poplačane bomo odprte terjatve sodno izterjali.

Če ne zmorete plačevat se obrnite na Center za socialno delo ali druge ustanove. V kolikor bo šola organizirala šole v naravi, lahko za obvezne šole v naravi (npr. smučanje) zaprosite za subvencijo iz sklada za ŠVN ali šolskega sklada. Sredstva se bodo razdelila glede na izpolnjevanje kriterijev. Vlogo oddate šolski svetovalni delavki (tel. 05 656 92 94).

**E-RAČUNI (POLOŽNICE) NA ELEKTRONSKI NASLOV**

Starši imate tudi možnost, da se odločite, da vam položnice, namesto v papirnati obliki, pošljemo **v pdf obliki,** na vaš elektronski naslov. Obrazec je na spletni strani šole.

Obrazce lahko pošljete podpisane in skenirane na elektronski naslov **prehrana.smarje@ossmarje.si**

 Elfi Jerman, tajnica

in Alenka Tittl, obračun storitev